ഇതു പുത്തന് ബ്ലാസ്റ്റേഴ്സ് ഡ്യൂറന്റ് കപ്പില് ബ്ലാസ്റ്റേഴ്സിന് വിജയത്തുടക്കം കൊല്ക്കത്ത: കെട്ടിലും മട്ടിലും മാറി ഐ.എസ്.എല് പുതിയ സീസണിന് ഒരുങ്ങുന്ന കേരള ബ്ലാസ്റ്റേഴ്സിന് ഡ്യൂറന്റ് കപ്പില് വിജയത്തുടക്കം. ആവേശകരമായ മത്സരത്തില് ഗ്രൂപ് സിയില് ഇന്ത്യന് നേവിയെ എതിരില്ലാത്ത ഒരു ഗോളിന് തോല്പിച്ചാണ് ബ്ലാസ്റ്റേഴ്സ് പുതിയ സീസണില് വിജയത്തുടക്കം കുറിച്ചത്. ഗ്രൂപ് സിയില് ഇതോടെ ബ്ലാസ്റ്റേഴസിന് മൂന്ന് പോയന്റായി. ഇതേ ഗ്രൂപിലെ മറ്റൊരു ടീമായ ഡല്ഹി എഫ്.സിയെ ആദ്യ മത്സരത്തില് തോല്പിച്ച് കേരള ടീമിനെതിരെ പടക്കിറങ്ങിയ നേവിയെ ബ്ലാസ്റ്റേഴ്സ് പിടിച്ചു കെട്ടുകയായിരുന്നു. ഗോള് രഹിത ആദ്യ പകുതിക്കു ശേഷം 71ാം മിനിറ്റില് വീണു കിട്ടിയ പെനാല്റ്റി ലക്ഷ്യത്തിലെത്തിച്ച് ഉറൂഗ്വായ് താരം അഡ്രിയാന് ലൂണയാണ് ബ്ലാസ്റ്റേഴ്സിന് ജയം ഒരുക്കിയത്. ബംഗളൂരു എഫ്.സിക്കെതിരെയാണ് ബ്ലാസ്റ്റേഴ്സിന്റെ അടുത്ത മത്സരം. ആല്ബിനോ ഗോമസ് വല കാത്ത ബ്ലാസ്റ്റേഴ്സ് നിരയില് ഇനസ് സിപോവിച്, സന്ദീപ് സിങ്, ഹര്മന്ജോത് കബ്ര, ജെസ്സെല് കാര്നീറോ, മലയാളി താരങ്ങളായ രാഹുല് കെ.പി, കെ പ്രശാന്ത്, അബ്ദുല് ഹക്കു, അഡ്രിയാന് ലൂണ, സെയ്ത്യാസെന് സിങ്, ജീക്സണ് സിങ് എന്നിവര് ആദ്യ ഇലവനില് ബൂട്ടുകെട്ടി. എതിരാളികള് അവസരം നല്കാതെ അവസാനം വരെ കളിച്ച മഞ്ഞപ്പുലികള് നേവിയെ വെള്ളം കുടിപ്പിച്ചു.നാലു ഗ്രൂപുകളിലായാണ് ഡ്യൂറന്റ് കപ്പ് പോരാട്ടം. നിലവിലെ ചാമ്ബ്യന്മാരായ ഗോകുലം കേരള ഗ്രൂപ് ഡിയിലാണ്. ഗ്രൂപിലെ ആദ്യ രണ്ടു സ്ഥാനക്കാര് നോകൗട്ടില് കടക്കും. ഒക്ടോബര് മൂന്നിനാണ് ഫൈനല് പോരാട്ടം.